section_heading: Konstrukcija
paragraph_text: Ako za svaku točku kompleksne ravnine <math>z_0=x+yi</math> definiramo niz <math>\mathit{z}_{n+1} = f(z_n)</math>, gdje <math>f(z_n)</math> može biti bilo koja funkcija, možemo definirati dva skupa: skup točaka z<sub>0</sub> za koje definirani niz konvergira nekoj točki i skup točaka z<sub>0</sub> za koje taj niz divergira, odnosno teži u beskonačnost. Julijev skup (u širem smislu) je granica tih dvaju skupova. Obično se Julijev skup, kao i svi algebarski fraktali, prikazuje tako da su točke koje konvergiraju crne, a one koje divergiraju u raznim su nijansama iste ili različitih boja. Nijansa boje ovisi o brzini kojom niz raste – što se više odmičemo od Julijevog skupa, niz brže raste. Mijenjanjem konstante c u Julijevom skupu u užem smislu dobivamo najrazličitije skupove (vidi galeriju pod "Povezanost").